ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670042399
ขอให้ปรับปรุงพฤติกรรมไม่เหมาะสม ของเจ้าหน้าที่กวาดถนน ประจำสำนักงานเขตพระนคร กรุงเทพมหานคร บริเวณด้านหน้าหอสมุดเมืองกรุงเทพมหานคร แยกคอกวัว ถนนตะนาว เขตพระนคร กรุงเทพมหานคร จุดสังเกต ด้านหน้าหอสมุดเมืองกรุงเทพมหานคร อยู่บริเวณถนนเส้นใหญ่ เป็นถนนราชดำเนินกลาง เนื่องจากวันที่ 28 ตุลาคม 2567 เวลาประมาณ 06.30 น. ผู้ร้องพบเห็นเจ้าหน้าที่ฯ เพศหญิง (ไม่ทราบชื่อ-นามสกุล) อายุประมาณ 50 ปี สูงประมาณ 160 เซนติเมตร รูปร่างสันทัด ผิวขาว ไว้ผมสั้น สวมชุดเจ้าหน้าที่กวาดถนนของกรุงเทพมหานคร โดยในขณะนั้นผู้ร้องนั่งอยู่บริเวณพื้นที่ดังกล่าว ปรากฏว่า เจ้าหน้าที่โยนขวดสุราขาว ทำให้ขวดสุราแตก ผู้ร้องจึงสอบถามว่า "อ้าว ผมนั่งอยู่แล้วทำไมทำอย่างนี้ กวาดถนนมาโยนให้ขวดแตกอย่างงี้ เวลาคนเดินมาเหยียบ ฝรั่งมาเดินตรอกข้าวสาร" เจ้าหน้าที่ฯชี้หน้าผู้ร้อง แล้วพูดคำว่า "มึงกู อย่างนู้นอย่างนี้" ใส่หน้าผู้ร้อง ซึ่งเจ้าหน้าที่ก็เพียงแค่หยิบขวดไปใส่ถุงขยะ แล้วกวาดไป ทำไมจะต้องโยนขวดให้แตก อีกทั้งผู้ร้องพบเห็นว่า เจ้าหน้าที่ฯจะกวาดถนนในบริเวณพื้นที่ดังกล่าวเป็นประจำทุกวัน เจ้าหน้าที่ยังชอบพูดว่าบุคคลอื่นและชอบทำตัวเป็นนักเลงด้วย ซึ่งเป็นพฤติกรรมไม่เหมาะสมเป็นอย่างยิ่ง จึงประสงค์ให้หน่วยงานที่เกี่ยวข้องดำเนินการปรับปรุงพฤติกรรมไม่เหมาะสมของเจ้าหน้าที่ฯต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
// (แจ้งข้อมูลเพิ่มเติม 28/10/2567) ผู้ร้องขอแจ้งข้อมูลเพิ่มเติม ผู้ร้องแจ้งว่าพบเห็นเจ้าหน้าที่เพศหญิงคนดังกล่าว สวมใส่ชุดเจ้าหน้าที่กวาดถนนของกรุงเทพมหานคร สีน้ำเงิน มีสัญลักษณ์พรายน้ำสีเขียว ด้านหน้ามีป้ายเป็นของกรุงเทพมหานคร โดยในขณะนั้นผู้ร้องเพิ่งจะเลิกจากงานและนั่งพัก บริเวณ ริมถนนด้านหน้าหอสมุดเมืองกรุงเทพมหานคร สี่แยกคอกวัว เขตพระนคร กรุงเทพมหานคร ซึ่งเจ้าหน้าที่ทำการโยนขวดสุราแตก ผู้ร้องจึงสอบถามว่า " เขวี้ยงแบบนี้ชาวต่างชาติมาเหยียบจะทำอย่างไร ทำไมไม่เอาใส่ถุงดีๆ ไปเขวี้ยงให้แตกทำไม " เจ้าหน้าที่ก็มีการแจ้งผู้ร้องว่า "ปกติก็ทำแบบนี้อยู่แล้ว" จึงประสงค์ให้มีการตรวจสอบพฤติกรรมไม่เหมาะสมของเจ้าหน้าที่กวาดถนนคนดังกล่าวต่อไป (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata